ג'יל שטיין

ג'יל אלן שטיין (באנגלית: Jill Ellen Stein; נולדה ב-14 במאי 1950) היא רופאה יהודייה-אמריקאית, אקטיביסטית ופוליטיקאית. שטיין התמודדה בבחירות לנשיאות ארצות הברית 2016 מטעם המפלגה הירוקה וזכתה בכ-1.39 מיליון קולות (1.04%). שטיין התמודדה בעבר כמועמדת לנשיאות ארצות הברית (2012), ולמשרת מושלת מסצ'וסטס (ב-2002 וב-2010). מתמודדת בבחירות לנשיאות ארצות הברית גם בשנת 2024. נולדה באילינוי, למשפחה יהודית-רפורמית להורים ממוצא רוסי. בשנת 1973, שטיין סיימה בהצטיינות לימודי פסיכולוגיה, סוציולוגיה, ואנתרופולוגיה באוניברסיטת הרווארד. נשואה לרופא וחיה כיום במסצ'וסטס. היא מגדירה את עצמה כאגנוסטית. לאחר מכן המשיכה באוניברסיטה זו לימודי רפואה ולאחר שסיימה את לימודיה, שטיין עסקה ברפואה פנימית במשך 25 שנה. היא פרשה מהעיסוק בשנת 2006. בשנת 1998 החלה באקטיביזם הקשור לקיימות, ואף פרסמה מחקרים רפואיים בנושא. שטיין טענה שהיא התרחקה מהמפלגה הדמוקרטית לאחר שחוק שניסתה להעביר במסצ'וסטס דרך משאל עם, לגבי הגינות הבחירות ונגד השפעתם של לוביסטים, בוטל על ידי בית המחוקקים של המדינה, שנשלט על ידי הדמוקרטים. ב-2002 הוצע לה להצמודד מטעם המפלגה הירוקה לתפקיד מושלת מסצ'וסטס והיא הסכימה. בשנת 2012 התמודדה לראשונה מטעם המפלגה הירוקה לנשיאות ארצות הברית. שטיין זכתה בבחירות ב-469,627 קולות וב-0 אלקטורים. היא התמודדה שוב בבחירות בשנת 2016, בהם היא זכתה ב- 1,457,218 קולות (1.07%). לאחר הבחירות עלו טענות מצד דמוקרטים, שהילרי קלינטון הייתה מנצחת את דונלד טראמפ אם שטיין לא הייתה מתמודדת. אם כל המצביעים שהצביעו לשטיין בפנסילבניה, מישיגן, וויסקונסין היו מצביעים לקלינטון, קלינטון אכן הייתה מנצחת. עם זאת, במחקר שנערך לאחר הבחירות נטען שרוב המצביעים שהצביעו לה (ולגרי ג'ונסון מהמפלגה הליברטריאנית) היו בוחרים להימנע מלהצביע אם המועמד המועדף עליהם לא היה רץ. שטיין מתמודדת שוב לנשיאות בבבחיורת לנשיאות ארצות הברית בשנת 2024. שטיין האשימה את ממשלת ישראל ב"אפרטהייד", רצח, התנחלויות בלתי חוקיות, הטלת מצורים, בניית פצצות גרעיניות, מעצר ללא הגבלת זמן, עונש קולקטיבי והפרת החוק הבינלאומי. היא תומכת במאבק החרם של תנועת ה-BDS נגד ישראל ורואה בראש ממשלת ישראל בנימין נתניהו "פושע מלחמה". עם זאת, כאשר נשאלה בספטמבר 2016 על עמדתה לגבי עדיפותו של פתרון שתי מדינות על פני פתרון של מדינה אחת, שטיין השיבה: "אני מרגישה שאיני מצויה בנושא כפי שאני צריכה להיות כדי להביע דעה באמת". עם מותו של ניצול השואה וזוכה פרס נובל לשלום, אלי ויזל, שטיין כתבה לשבחו בדף הפייסבוק שלה, אך מחקה את הפוסט שלה לאחר שפעילים אנטי-ישראלים בטוויטר תקפו את הפוסט בשל הציונות של ויזל. מדיה וקבצים בנושא ג'יל שטיין בוויקישיתוף אתר האינטרנט הרשמי של ג'יל שטיין (באנגלית) ג'יל שטיין, ברשת החברתית פייסבוק ג'יל שטיין, ברשת החברתית אקס (טוויטר) ג'יל שטיין, ברשת החברתית אינסטגרם ג'יל שטיין, סרטונים בערוץ היוטיוב טלי קרופקין, המועמדת הירוקה לנשיאות ארה"ב נישאת על גלי התמיכה בברני סנדרס, באתר הארץ, 29 ביולי 2016 נתנאל שלומוביץ, ג'יל סטיין, מועמדת לנשיאות ארה"ב, נגד מדינת ישראל. ראיון, באתר הארץ, 11 באפריל 2024 Corky Siemaszko, Meet Jill Stein, the Green Party Candidate for President, NBC News, ‏26 במרץ 2016 Christopher J. Devine and Kyle C. Kopko, "Did Gary Johnson and Jill Stein Cost Hillary Clinton the Presidency? A Counterfactual Analysis of Minor Party Voting in the 2016 US Presidential Election, The Forum (2021) Dr. Jill Stein on Israel, Palestine and The Middle East, באתר "The Peace Resource" Statement on US Foreign Policy, Palestine-Israel, and BDS, באתר "Jill2016" Patrick Martin, Green Party candidate launches US presidential campaign,‏ 27 ביוני 2015 Nicholas Goldberg, Jill Stein tells The Times editorial board why she thinks voting Democrat or Republican makes little difference, באתר הלוס אנג'לס טיימס, 6 בספטמבר 2016 Yair Rosenberg, Friends Don’t Let Friends Vote for Jill Stein, במגזין Tablet